Frañsez (pab)

Frañsez (Franciscus e latin, Francesco en italianeg, Francisco e kastilhaneg) ["François 1er ou François ?", pennad-skrid gant Le Monde], ganet Jorge Mario BergoglioDistaget  e spagnoleg ha  en italianeg d'ar 17 a viz Kerzu 1936 e Buenos Aires ha marvet d'ar 21 a viz Ebrel 2025 CORDELIER Jérôme, Le pape François est mort à 88 ans, Le Point, 21/04/2025, e oa eskob Roma, hag hervez an hengoun an 266 pab. Ar jezuist kentañ e oa da vezañ pab, an hini kentañ genidik eus Amerika hag eus an hantervoul su, hag an hini kentañ ne zeue ket eus Europa abaoe ar Sirian Gregor III en . Dibabet en doa e anv pab en enor da Frañsez a Asiz.

Urziet e voe da veleg e 1969, hag arc'heskob Buenos Aires e 1998. Anvet e voe da gardinal e 2001 gant Yann-Baol II. Dilennet e voe da bab d'an 13 a viz Meurzh 2013 gant ar c'honklav.

Mirout a ra ar pab Frañsez menoioù an Iliz diwar-benn an diforc'hañ, dizimez ar veleien ha belegiñ ar merc'hed, met lakaet en deus loc'h en un diviz war an diagonezed ha lakaet en deus merc'hed da vezañ izili leunberzh dikaster Kuria Roma. Soñjal a ra dezhañ e tlefe an Iliz bezañ degemerusoc'h ouzh an dud LGDT, hag a-du e oa evit ma vije anavezet ar c'houpladoù heñvelreviat gant al lezenn. Kavet en doa abeg er gevalaouriezh diroll hag ar vevezuniadouriezh.

Kelc'hlizhiri
Troet eo bet e brezhoneg e gelc'hlizher kentañ Lumen Fidei (29 a viz Mezheven 2013) diwar-benn ar feiz kristen gant Paol Kalvez. 

Displeget e oa bet e eil kelc'hlizher Laudato Si (24 a viz Mae 2015), diwar-benn tommadur ar blanedenn, gant Minihi Levenez niv. 152 (miz Du 2016). Displegadenn bremañ enlinenn war lec’hienn Eskopti Kemper ha Leon : "Laudato Si - eur pennad-kinnig".

Fratelli tutti eo anvet e drede kelc'hlizher (3 a viz Here 2020), da lavaret eo « Holl vreudeur ». Diwar-benn « ar vreudeuriezh hag ar mignoniezh sokial » eo.
 Yec'hed 
Klañvidik eo ar pab Frañsez dreist-holl gant kudennoù analañ ha skevent. Tennet e oa bet ul lodenn eus ur skevent dezhañ pa oa eñ yaouank. Er bloavezhioù diwezehañ e oa bet tapet alies gant ar grip ha gant bronchitoù er goañv. Kudennoù en e zaoulin en doa ivez, ha sciatica, ar pezh a redie anezhañ da vezañ implijout muioc'h-mui ur gador-ruilh, pe ur vazh-vale Pope Francis in Critical Condition After ‘Respiratory Crisis,’ Vatican Says, New-York Times.

D'ar 14 a viz C'hwevrer 2025 e oa bet degemeret en ospital (Fondazione Policlinico Universitario Agostino Gemelli) e Roma evit kudennoù analañ. A-benn ar fin e oa tapet gant un danijenn skevent. Marvet eo diwar ur GGE Le Pape François victime d'un AVC et d'un collapsus cardiovasculaire irréversible, Vatican News, 21/04/2025 d'ar 21 a viz Ebrel 2025, deiz Lun Fask, un nebeud eurvezhioù goude bezañ bet gwelet dirak ur publik evit ar wech diwezhañ da geñver lid Pask e Roma.
Notennoù ha daveennoù

Rummad:Ganedigezhioù 1936
Rummad:Pibien
Rummad:Jezuisted
Rummad:Tud Arc'hantina
Rummad:Marvioù 2025